text: 8 Apóstol Pabloqa kurajña kaspapis, Diosta sirvinanpaj tukuy atisqanta ruwarqa. Payqa Romapi presochasqa kasqanmanta 61 watapi kacharichisqa kaspa, Romallapi qhepakuyta atinman karqa. Imajtinchus aswan ñaupajtaqa misionero jina llankʼashaspa, tukuy ima ñakʼariykunapiña rikukorqa (2 Cor. 11:23-27). Romapi tiyakoj hermanostaj, paykunata yanapananpaj qhepakunanta maytachá munankuman karqa. Pablotajrí waj lugarespi astawan yanapakuyta atinanta yacharqa. Chayrayku Timoteowan Titowan ima rerqa Efesoman, Cretaman ima, ichá Macedoniamanpis (1 Tim. 1:3; Tito 1:5). Españaman risqantachus manachus mana yachajtinchejpis, Pabloqa chaymanwan riyta munarqa (Rom. 15:24, 28).